สวัสดีค่ะ คือเรามีเพศสัมพันธ์กับแฟนแบบไม่ได้ป้องกันค่ะ ซึ่งทั้งเราและแฟนไม่แน่ใจว่ามีการหลั่งในไปมากน้อยขนาดไหน แต่แฟนเราบอกว่าเอาออกทัน(ซึ่งเราไม่มั่นใจเท่าไหร่ค่ะ) เลยกินยาคุมฉุกเฉินหลังจากนั้นถัดไปอีกประมาณ3-4ชั่วโมง มีโอกาสพลาดสูงไหมคะ ขอบสำหรับคำตอบล่วงหน้าค่ะ
สวัสดีค่ะ การมีเพศสัมพันธ์ไม่ใส่ถุงยาง ทำการหลั่งนอก ยังทำให้มีโอกาสตั้งครรภ์ได้ประมาณ 4-20% ไม่ควรใช้วิธีนี้ในการคุมกำเนิด หากจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อนดังนั้นมีข้อบ่งชี้การใช้ยาคุมฉุกเฉินค่ะ ยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อนไปได้แต่ไม่ควรเกิน 35 วันจากครั้งก่อนจากที่กล่าวมา โอกาสตั้งครรภ์มีน้อยถ้าได้กินยาอย่างถูกต้อง ให้สังเกตอาการและรอบเดือนหลังจากนี้ และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป